ການປະຕິຮູບເລັກໆນ້ອຍໆ ນໍາໂອກາດໃໝ່ໆ ມາໃຫ້ມຽນມາ (ເບິ່ງວີດີໂອ)
ອາຊ່ຽນ​ຕົກລົງໃຫ້ ມຽນມາ​​​​ເປັນ​ປະທານສະມາຄົມ ໃນ​ປີ 2014 ເພື່ອຊຸກຍູ້ການປະຕິຮູບຕໍ່ໄປ ແລະສະຫະລັດຕອບສະໜອງ ດ້ວຍການສົ່ງ ລມຕ ຄລິນຕັນ ໄປຢ້ຽມຢາມ.
ມຽນມາໄດ້ປະສົບຜົນສໍາເລັດໃນອາທິດແລ້ວນີ້ ໃນການດໍາເນີນຄວາມພະຍາຍາມ ເພື່ອໃຫ້ໄດ້ເປັນປະທານຂອງສະມາຄົມປະຊາຊາດເອເຊຍຕາເວັນອອກສຽງໃຕ້ ຫລື ອາຊ່ຽນ ໃນປີ 2014 ນັ້ນ ແລະໃນລະຫວ່າງການໄປປະກອບພາລະກິດທາງການທູດ ໃນຂົງເຂດເອເຊຍຕາເວັນອອກສຽງໃຕ້ນັ້ນ ປະທານາທິບໍດີສະຫະລັດ ທ່ານ ບາຣັກ ໂອບາມາ ໄດ້ປະກາດວ່າລັດຖະມົນຕີຕ່າງປະເທດ ຮິລເລີຣີ ຄລິນຕັນ ຈະເດີນທາງໄປຢ້ຽມຢາມປະເທດມຽນມາ ໃນເດືອນໜ້ານີ້ ຊຶ່ງເປັນການຢ້ຽມຢາມເທື່ອທໍາອິດ ໂດຍລັດຖະມົນຕີຕ່າງປະເທດສະຫະລັດ ໃນຮອບຫລາຍກວ່າ 50 ປີ ການປະຕິບັດຂອງມຽນມາຕໍ່ປະຊາຊົນຂອງຕົນ ໄດ້ເປັນສາເຫດຂອງຄວາມເປັນຫ່ວງ ແລະການປະນາມຂອງນາໆຊາດ ແຕ່ມາບັດນີ້ ປາກົດວ່າ ມຽນມາກໍາລັງມີການປ່ຽນແປງໃຫ້ເຫັນພ້ອມກັບການປ່ອຍຕົວພວກ ນັກໂທດການເມືອງຫລາຍຮ້ອຍຄົນ ເມື່ອໄວໆມານີ້ ແລະການປະຕິຮູບດ້ານອື່ນໆ ນໍາ ໃນການປະກາດກ່ຽວກັບການເດີນທາງໄປຢ້ຽມຢາມມຽນມາຂອງທ່ານນາງລັດຖະມົນຕີ ຕ່າງປະເທດຄລິນຕັນ ໃນວັນທີ 1 ເດືອນທັນວາໜ້ານີ້ ປະທານາທິບໍດີ ໂອບາມາ ກ່າວວ່າ ເວລານີ້ ພວກຜູ້ນໍາມຽນມາກໍາລັງເອົາບາດກ້າວທີ່ສໍາຄັນຫລາຍໆຢ່າງ ໄປສູ່ການປະຕິຮູບ ຊຶ່ງທ່ານຊີ້ແຈງວ່າ: ນອກນັ້ນ ໃນອາທິດແລ້ວນີ້ຄືກັນ ພັກຝ່າຍຄ້ານສໍາຄັນຂອງມຽນມາ ກໍຄືພັກສັນນິບາດແຫ່ງຊາດເພື່ອປະຊາທິປະໄຕມຽນມາ ຫລື NLD ໄດ້ປະ ກາດວ່າ ຕົນຈະເຂົ້າພົວພັນທາງການເມືອງຄືນອີກ ແລະສົ່ງສະມາຊິກລົງ ສະໝັກເລືອກຕັ້ງ ໃນການເລືອກຕັ້ງຄັ້ງຕໍ່ໄປໃນອະນາ ຄົດ ທ່ານ David Steinberg ຊ່ຽວຊານກ່ຽວກັບມຽນມາ ປະຈໍາມະຫາວິທະຍາໄລ Georgetown ທີ່ນະຄອນຫລວງວໍຊິງຕັນ ກ່າວວ່າ: “ ພວກນັກວິເຄາະມຽນມາ ແລະພວກນັກການເມືອງຝ່າຍຄ້ານກ່າວວ່າ ການຕັດສິນໃຈ ປ່ອຍໃຫ້ມຽນມາເປັນປະທານສະມາຄົມອາຊ່ຽນໃນປີ 2014 ນັ້ນ ແມ່ນຈະຊ່ວຍໃຫ້ ການປະຕິຮູບທາງການເມືອງ ດໍາເນີນສືບຕໍ່ໄປ ທ່ານ ນຽນ ວິນ ໂຄສົກພັກສັນນິບາດແຫ່ງຊາດເພື່ອປະຊາທິປະໄຕໃນມຽນມາກ່າວວ່າ: ສ່ວນສາສະດາຈານ Steinberg ກໍກ່າວວ່າ ມັນເປັນການສໍາຄັນຫລາຍທີ່ສະຫະລັດຈະຕ້ອງ ກະທໍາຫລາຍໄປກວ່າ ພຽງແຕ່ກ່າວຊົມເຊີຍການປ່ຽນແປງໃນມຽນມາເທົ່ານັ້ນ ເພາະວ່າ ການປະຕິຮູບດ້ານຕ່າງໆທີ່ໄດ້ລິເລິ່ມຂຶ້ນມານັ້ນ ຍັງອາດຖືກຍົກເລີກໄດ້ຢູ່ ທ່ານເວົ້າວ່າ: ພວກນັກວິເຄາະກ່າວວ່າ ລັດຖະສະພາສະຫະລັດບໍ່ຊົງທີ່ຈະຍົກເລີກການລົງໂທດມຽນມາ ໃນເວລາອັນໃກ້ໆນີ້ ແຕ່ທ່ານ Steinberg ກ່າວວ່າ ມີວິທີທາງອື່ນໆຢູ່ ທີ່ສະຫະລັດສາມາດ ຊ່ວຍໄດ້ ພວກນັກວິເຄາະກ່າວວ່າ ການຊ່ວຍເຫລືອແບບນັ້ນຈາກຕ່າງປະເທດ ບໍ່ພຽງແຕ່ຈະຊ່ວຍປັບປຸງສະພາບການດ້ານເສດຖະກິດໃນມຽນມາເທົ່ານັ້ນ ແຕ່ຍັງຈະສົ່ງເສີມໃຫ້ມີການປົກ ຄອງທີ່ດີແລະຄວາມໂປ່ງໃສນໍາອີກ ອັນເປັນຄ່ານິຍົມຂອງໂລກ ທີ່ປາກົດວ່າພວກຜູ້ນໍາຂອງ ມຽນມາກໍາລັງມີຈິດໃຈເອນອ່ຽງໄປຫານັ້ນ